Vispārējās tiesas 2021. gada 15. septembra spriedums – Arnaoutakis u.c./Parlaments
(Lietas no T-240/20 līdz T-245/20) 1
(Institucionālās tiesības – Noteikumi par Parlamenta deputātu izdevumiem un piemaksām – Grozījumi papildu (brīvprātīgo) pensiju shēmā – Atteikums piešķirt papildu (brīvprātīgo) pensiju – Iebilde par prettiesiskumu – Parlamenta Prezidija kompetence – Iegūtas tiesības un tiesības iegūšanas stadijā – Samērīgums – Vienlīdzīga attieksme – Tiesiskā drošība)
Tiesvedības valoda – franču
Lietas dalībnieki
Prasītāji: Stavros Arnaoutakis (Héraklion, Grieķija) un 5 citi prasītāji, kuru uzvārdi norādīti sprieduma pielikumā (pārstāvji: A. Schmitt un A. Grosjean, advokāti)
Atbildētājs: Eiropas Parlaments (pārstāvji: N. Görlitz, M. Ecker un S. Seyr)
Priekšmets
Prasība, kas ir pamatota ar LESD 263. pantu un ar ko tiek lūgts atcelt Parlamenta lēmumus, ar kuriem noraidīti prasītāju lūgumi – tā iemesla dēļ, ka viņi nav sasnieguši nepieciešamo 65 gadu vecumu – piešķirt viņiem tiesības uz papildu (brīvprātīgo) pensiju uz Eiropas Parlamenta Prezidija lēmuma (2018. gada 10. decembris), ar ko groza Eiropas Parlamenta deputātu nolikuma īstenošanas noteikumus (OV 2018, C 466, 8. lpp.), pamata.
Rezolutīvā daļa
Lietas no T-240/20 līdz T-245/20 apvienot sprieduma taisīšanas vajadzībām.
Prasības noraidīt.
Stavros Arnaoutakis un pārējie pielikumā norādītie prasītāji atlīdzina tiesāšanās izdevumus.
____________
1 OV C 215, 29.6.2020.